
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А

София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
ЗА ПРЕКРАТЯВАНЕ НА ПРОИЗВОДСТВО
№ РП-277-19-044
	
	Днес, 18.09.2019 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:

Член: Антоанета Цонкова
Член: Пламен Йоцов
	Член: Силвия Къдрева 
У С Т А Н О В И:

Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ01/С-277/15.04.2019 г. 
Същият е против И. К. – областен координатор на Конфедерация на независимите синдикати в България /КНСБ/ в област К.
По същество в сигнала се твърди, че И. К. като представител на издателство „***“, използвайки служебното си положение на областен координатор на КНСБ в област К.оказва натиск и въздействие за избор на учебници и помагала в Детските градини от община К., област К.
При проверка относно допустимостта на сигнала се установи, че същият не отговаря на изискванията на чл.48, ал. 1, т. 1 и т. 6 от ЗПКОНПИ – не са посочени трите имена, единен граждански номер, адрес, телефон, факс и електронен адрес на подателя, ако има такъв. Сигналът не е подписан.
Към сигнала не са приложени доказателства. 

В хода на проверката по сигнала Комисията установи следното от фактическа страна: 

Сигналът е без посочени три имена, единен граждански номер, адрес, телефон, факс и електронен адрес на подателя и не е подписан.
От служебно извършена проверка в КПКОНПИ е установено, че сигнал с рег. № ЦУ01/С-277/15.04.2019 г. е анонимен.
	
При така изяснената фактическа обстановка Комисията установи следното от правна страна:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
Сигналът е подаден от неидентифицирано по смисъла на чл. 48, ал. 1, т. 1 и т. 6 от ЗПКОНПИ лице, което налага извода, че същия е анонимен.
Разпоредбата на чл. 47, ал. 6 от ЗПКОНПИ има императивен характер и забранява да се развива производство по установяване на конфликт на интереси по сигнал, чието авторство не може да бъде установено. 
Предвид гореизложеното, на основание чл. 27, ал. 2 от АПК, във вр. с чл. 47, ал. 6 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,

РЕШИ:

ПРЕКРАТЯВА производството по сигнал с рег. № ЦУ01/С-277/15.04.2019 г., насочен против И. Д. К., ЕГН *************, в качеството й на областен координатор на Конфедерация на независимите синдикати в България /КНСБ/ в област К., поради анонимност. 

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

КОМИСИЯ:

Член:……………………/П/……………../Антоанета Цонкова/

Член:………………….../П/……………....…/Пламен Йоцов/

Член:……………………/П/……………..../Силвия Къдрева/

